section_heading: Nastupi
paragraph_text: Sudjelovala je na ljetnoj školi za barkonu glazbu i ples "Aestas Musica" pod vodstvom Catherine Mackintosh i Laurencea Cummingsa u Varaždinu. 2001. debitirala je u HNK-u u Zagrebu u Puccinijevim jednočinkama "Suor Angelica" i "Gianni Schicchi", a 2002. pjevala je na svjetskoj praizvedbi suvremene verzije Cavallijeve opere "Pompeo Magno" na otvaranju Varaždinskih baroknih večeri pod vodstvom Paula Esswooda. Zapažen nastup imala je na Muzičkom biennalu Zagreb (2003.) u operi Životinjska farma Igora Kuljerića kao Mollie, a u osječkom HNK je u sezoni 2002/03 i 2003/04 pjevala ulogu Cherubina u Mozartovu "Figarovu piru". 2004. nastupala je u zagrebačkom HNK u Ravelovoj operi "Dijete i čarolije" u ulogama Mačke i Vjeverice. 2005. pjevala je ulogu Lobela na otvorenju Splitskog ljeta u dramskom oratoriju "Prijenos Sv.Dujma" J. Bajamontija pod ravnanjem Mo.Dešpalja.